

 **2020. REDOSLIJED OBAVEZA PRI ORGANIZACIJI NATJECANJA**

# „KLOKAN BEZ GRANICA“

1. „Klokan bez granica“ je nevladina udruga koja se samofinancira od sredstava koje uplaćuju učenici koji se žele natjecati. Kao i svih prethodnih godina predviđeno je da učenici sami financiraju natjecanje sa svotom od **15 kn po učeniku**,a od tih sredstava 60% odlazi na poklone i nagrade učenicima (svaki učenik prilikom dolaska na natjecanje dobiva mali poklon, a 10% najbolje plasiranih učenika nagradu; u 2019. godini dodijeljene su 5123 nagrade i 1405 utješnih nagrada), a 40% na materijalne troškove (članarinu u međunarodnoj udruzi, prijevod zadataka, tiskarski i poštanski troškovi, ispravak zadataka i dr.).
2. Prema međunarodnim dogovorima **svaki se učenik ima pravo natjecati** bez obzira na njegov uspjeh u redovnoj nastavi.
3. Participacije uplaćuju nastavnici – povjerenici za natjecanje na žiro račun Hrvatskog matematičkog društva, IBAN **HR4423600001101530802,** **poziv na broj 22-2020**. Na uplatnici treba obavezno navesti: **naziv škole, adresu škole**, ime i prezime nastavnika – povjerenika za natjecanje, kao i **broj prijavljenih učenika.** **Škola se može natjecati ako je broj učenika u jednoj ili ukupno u svim razinama najmanje 20.** Molimo povjerenike da na vrijeme prijave učenike, kako kasnije ne bi došlo do neželjenih poteškoća u organizaciji.
4. Za svakih 14 učenika 1 učenik je gratis (npr. ako imate 150 prijavljenih učenika plaćate za 140 učenika po 15 kn, a 10 učenika je gratis). Na prijavi je potrebno navesti ukupan broj svih prijavljenih učenika (u ovom slučaju 150).
5. Uplate se mogu izvršiti najkasnije do **17. veljače 2020. godine**.

Nakon uplate molimo Vas da **uplatnicu** i **popunjenu** **prijavnicu** (koja je na dnu stranice) zajedno fotografirate ili skenirate na jednom A4 papiru i pošaljete **isključivo** e-mailom na adresu **klokan@math.hr** do 21. veljače 2020.. Gđa Kosjenka Popovski će na primljene mailove odgovoriti s „O.K.“. Na taj će način svaki povjerenik dobiti povratnu informaciju je li prijava bila uspješna. Razine natjecanja su kao već dugi niz godina: **P**čelice (**P**) - 2. razred OŠ, **L**eptirići (**L**) - 3. razred OŠ, **E**colier (**E**) - 4. i 5. razred OŠ, **B**enjamin (**B**) - 6. i 7. razred OŠ, **C**adet (**C**) - 8. razred OŠ i 1. razred SŠ, **J**unior (**J**) - 2. i 3. razred SŠ te **S**tudent (**S**) - IV.razred SŠ.

Od ciklusa natjecanja održanog prije tri godine kodove učenika na listićima popunjavaju isključivo povjerenici, a za srednje škole i podatak koliko učenici imaju tjedno sati matematike (taj je podatak važan jer postoje dvije liste u kategorijama J i S).

24. veljače 2020. bit će objavljen popis prijavljenih škola na **http://www.matematika.hr/klokan/2020/**. Molimo povjerenike da provjere točnost podataka te da u slučaju pogreške kontaktiraju gđu Kosjenku Popovski na **091/1637-671 (od 9 do 15 sati).**

. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

# PRIJAVNICA

 **NAZIV ŠKOLE BROJ UČENIKA**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  | **OŠ**  |  | **SŠ**  |
|  |  |  |  |  |  |  |  |
| **ADRESA ŠKOLE**  |  |  |  |  | **P**  |  | **C**  |
|  |  |  |  |  | **L**  |  | **J**  |
| **IME POVJERENIKA**  |  |  |  |  | **E**  |  | **S**  |

  **B**

 **KONTAKT TELEFON C**

  **----------------------------------**

 **Ukupno :**

1. Za škole s područja grada Zagreba i neke škole Zagrebačke županije **zadaci će se dijeliti u Hrvatskom matematičkom društvu u ponedjeljak i utorak, 16. i 17. ožujka od 12 do 17 sati.** Ostale školedobit će materijale do **17. ožujka 2020. godine** na adresu škole. Molimo sve povjerenike koji zadatke dobivaju poštom da svoje materijale otvore barem dva dana prije natjecanja, kako bi mogli provjeriti jesu li sve primili u redu i da prema uputama mogu pripremiti samo natjecanje. Povjerenike koji podižu materijale u HMD-u molimo da također dan prije natjecanja provjere jesu li sve primili i da prema uputama pripreme samo natjecanje.
2. Molimo povjerenike da eventualnu promjenu osobe u svojstvu povjerenika u odnosu na prethodnu školsku godinu naznače na prijavnici zaokruživanjem (zaokružiti IME POVJERENIKA). To je važno i radi tiskanja zahvalnice za povjerenika (jedna po školi).
3. Pod pokroviteljstvom **Hrvatskog matematičkog društva, natjecanje će se u Republici**

**Hrvatskoj održati u četvrtak 19. ožujka 2020. godine u 12 sati i 30 minuta u svim školama.**

1. Natjecanje se provodi u školi koju učenici polaze. Tijekom natjecanja mogu dežurati nastavnici bilo koje struke, jer su upute dane uz zadatke. Prije samog početka natjecanja dežurni nastavnici moraju natjecateljima pročitati upute i upoznati ih s dozvoljenim vremenom rješavanja.
2. Povjerenik vraća listiće s odgovorima na adresu Hrvatskog matematičkog društva, 10000 Zagreb, Bijenička cesta 30 s naznakom za natjecanje „Klokan bez granica“**,** u roku **4 dana** nakon natjecanja (krajnji rok - 25. ožujka 2020.). Uz listiće povjerenik šalje i isprintane elektronske liste s imenima učenika (za svaku kategoriju odvojeno) koje je prethodno potpisao rukom (ne unositi ime povjerenika u elektronsku tablicu). Poredak listića mora biti usklađen s popisom imena na odgovarajućoj listi. Popis učenika po razinama treba poslati e-mailom u roku **4** **dana** nakon natjecanja. Oznaka natjecatelja u Excel dokumentu je kod s listića s rješenjima.
3. Rješenja zadataka bit će objavljena **20. travnja 2020. godine** nahttp://www.matematika.hr/klokan/2020/.
4. Rezultati natjecanja najbolje plasiranih učenika bit će objavljeni **4. svibnja 2020.** godine na mrežnim stranicama HMD-a, a ostali sudionici mogu svoj plasman saznati kod povjerenika škole nakon preuzimanja nagrada. Zbog *Zakona o provedbi Opće uredbe o zaštiti podataka (GDPR)*, rang liste će sadržavati imena i prezimena onih učenika čiji roditelji potpišu suglasnost (može se preuzeti s mrežnih stranica HMD-a), a u protivnom, umjesto imena i prezimena bit će objavljen kod pod kojim se učenik natječe. Potpisane suglasnosti ostaju u školi.
5. Od **21. svibnja** školeće poštom primati nagrade.
6. Za škole s područja grada Zagreba i neke škole Zagrebačke županije molimo povjerenike da dođu po nagrade **27. svibnja od 12 – 17 sati ili 28. svibnja od 9 – 15 sati u Hrvatsko matematičko društvo**.
7. Posebna napomena: Zadatke sastavljaju matematičari iz cijelog svijeta. Na Godišnjoj skupštini se bira 24 ili 30 zadataka za određenu kategoriju i raspravlja se o rješenjima zadataka. U Hrvatskoj izabrane zadatke prevode i recenziraju matematičari. Dvije godine unatrag zadaci s rješenjima se i lektoriraju. Zbog toga se od ove godine neće primati primjedbe na točnost rješenja zadataka.
8. Zbog povremenih tiskarskih nedostataka na podlozi u boji od ove će godine svi zadaci za

osnovnu školu (osim Cadeta) biti na bijeloj podlozi.

Drage kolegice i kolege, nadam se da smo vam sve objasnili u vezi najvećeg školskog natjecanja na svijetu „Klokan bez granica“. Ukoliko ima još nekih nejasnoća molimo vas ostavite telefonsku poruku Povjerenstvu na telefon Hrvatskog matematičkog društva **091/1637-671** (kod gospođe Kosjenke) ili elektronsku poruku na adresu **majamaric26@gmail.com** pa ćemo vam odgovoriti u što kraćem roku.

Koordinator međunarodnog matematičkog natjecanja

„Klokan bez granica“



 Maja Marić, prof.